جمهور باشلیغی اورینباسری فواد اوکتای، سوریه ده فرات دریاسی نینگ شرقیده عملیات تیارگرلیگی نینگ نهائی بولگن لیگینی بیلدیردی.
فواد اوکتای، تورکیه بویوک ملت مجلسیده بودجه موضوعسی بوییچه جلسه ده گپیردی.
سوریه حدودیده گی ترورچی گروهلرنی برطرف ایتیش اوچون قاطع ایکن لیگی بیلن تیگیشلی پیام بیرگن اوکتای جنابلری؛
"امریکا قوشمه ایالتلری بیلن دیپلوماتیک یوللرنی قیدیریب تورگن میز. بیراق بولرنینگ مملکتیمیزنی آووتیش تخنیکی گه اوتیشلری، حرمتلی جمهور باشلیغمیز رجب طیب ایردوغان بیان ایتگندیک بیزنی ینه بیر مرته "اوز ایشیمیزنی اوزیمیز حلی قیلیشی گه" مجبور قیله دی. شو بیلن تیگیشلی برچه تیارگرلیکنی کورگن میز" دیدی.
سوریه نینگ شمالیده ترور تشکیلاتی YPG/PKK نی جایلشتیرگن امریکا قوشمه ایالتلری گه خطاباً گپیرگن اوکتای،
" خصوصاً YPG/PKK و فتح الله چی ترور تشکیلاتی توغریسیده تباره چقورله شیب بارگن ایریم یانداشوولرگه ایگه بولگنیمیز کوریلماقده. قاشیمیزده مملکتیمیزنینگ ترورچیلیک که قرشی کوره شی گه حرمت قیلگن و یاردم ایتگن بیر امریکا قوشمه ایالتلری خواهله یمیز" دیب افاده ایتدی.
جمهور باشلیغی اورینباسری فواد اوکتای، فرانسه ده 4 – هفته دن بیری دوام ایتیب تورگن مظاهره لر و پولیس لرنینگ زوروانلیکلری آرقه لی غرب گه هم پیام بیردی.
اوکتای جنابلری،
"سونگی هفته لرده پاریس بیلن بیر قطارده اروپانینگ تورلی شهرلریده یوز بیرگن حادثه لر، غرب نینگ بو توغریده گی ایککی یوز لی لیگینی کورستماقده دیر" دیب ایتدی.
شرقی آق دینگیزده یونان و قبرس رومی تامانیدن آلیب باریلگن بیر تامانلمه نفت قیدیروو فعالیتلری توغریسیده هم فکر بیان ایتگن ا.کتای جنابلری؛
"تورکیه نینگ قبرسده، اژه دینگیزیده و شرقی آق دینگیزده گی هایدرو کاربون منبع لری مسئله سی بوییچه منفعتلریدن هیچ واز کیچمس لیگینی بیان ایته من. اینیقسه اروپا بیرلیگی تامانیدن تشویق قیلینگن یونان و قبرس رومی نینگ مملکتیمیز و قبرس تورکلری نینگ ضدیگه آدیم آتیشلریگه اصلاً رخصت بیریلمه یدی" دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
